لمدينة لقديمة د فاس هي أقدم أثر عمراني د لمدينة د فاس. تبنات ف يامات الدولة لإدريسية، بين789 و 808 ميلادية. لمدينة عرفات توسع كبير ف لقرن 9 و فيها كينة أقدم جاميعة ف لعالم، لجامعة د لقرويين اللي بناتها فاطمة لفهرية. لمدينة لقديمة د فاس كبرات ب شكل كبير يامات الدولة لمرينية ل درجة أنها فاتت مراكش ف لكبر و رجعات هي لعاصمة د لمغريب و من أكبر لمدون ف لعالم، و عمرات ب لمدارس و لفنادق و لقصورة و الجوامع، و كانت من لمدون لّوالا لي كان عندهوم نظام د التوزيع د لما ب فضل السبيلات و الخصّات اللي كانو ف لمدينة. بقات عاصمة د لمغريب من يامات لوطاسيين تال 1912 (من غير لفترة اللي كانت فيها مكناس عاصمة يامات مولاي اسماعيل). لمدينة لقديمة د فاس، اللي لمساحة ديالها 280 هكتار، مسجلة ف الليستا د التراث العالمي د ليونيسكو من 1981. منظر د المدينة لقديمة د فاس Médina de Fès